proxectonos/corpus_dominio_legal_administrativo_tmp huggingface dataset:
RESOLUCIÓN do 22 de agosto de 2014, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 04/09/2014

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servicios Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na Comunidade Autónoma, a homologación deses cursos e, no seu artigo 9, a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Biocontrol y Calidad Alimentaria, S.L.U., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Biocontrol y Calidad Alimentaria, S.L.U.
3. Data:
Os días 15, 17, 22, 24 e 29 de outubro de 2014.
4. Lugar de realización:
Academia de Formación Newton. Rúa Maciñeira, nº 32, baixo, pol. ind. Sete Pontes. 27800 Vilalba (Lugo).
5. Número de prazas:
30 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas de uso ambiental e na industria alimentaria, non clasificados como moi tóxicos, e persoal de establecementos.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo o modelo anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Unha vez finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 22 de agosto de 2014
Curso para a capacitación de aplicadores/manipuladores de produtos biocidas
Nivel básico
DECRETO 103/2014, do 4 de setembro, polo que se nomea directora xeral de Mobilidade a Helena de Lucas de Santos.
Consellería de Medio Ambiente, Territorio e Infraestruturas — II. Autoridades e persoal — 05/09/2014

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Infraestruturas, e logo de deliberación do Consello da Xunta de Galicia, na súa reunión do día catro de setembro de dous mil catorce.
Nomeo directora xeral de Mobilidade a Helena de Lucas de Santos.
Santiago de Compostela, catro de setembro de dous mil catorce
DECRETO 102/2014, do 4 de setembro, polo que se dispón o cesamento de María del Camino Triguero Salas como directora xeral de Mobilidade.
Consellería de Medio Ambiente, Territorio e Infraestruturas — II. Autoridades e persoal — 05/09/2014

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Infraestruturas, e logo de deliberación do Consello da Xunta de Galicia na súa reunión do día catro de setembro de dous mil catorce,
Que cese, por petición propia, María del Camino Triguero Salas como directora xeral de Mobilidade, agradecéndolle os servizos prestados.
Santiago de Compostela, catro de setembro de dous mil catorce
DECRETO 104/2014, do 4 de setembro, polo que se nomea director xeral do Instituto Galego da Vivenda e Solo a Heriberto García Porto.
Consellería de Medio Ambiente, Territorio e Infraestruturas — II. Autoridades e persoal — 05/09/2014

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e no 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Infraestruturas e logo de deliberación do Consello da Xunta de Galicia na súa reunión do día catro de setembro de dous mil catorce,
Nomeo director xeral do Instituto Galego da Vivenda e Solo a Heriberto García Porto.
Santiago de Compostela, catro de setembro de dous mil catorce
RESOLUCIÓN do 5 de setembro de 2014 pola que se ordena a publicación do Acordo do Consello da Xunta de Galicia do 4 de setembro de 2014 polo que se aproba a modificación da relación de postos de traballo da Consellería de Traballo e Benestar.
Consellería de Facenda — III. Outras disposicións — 10/09/2014

A aprobación da modificación da relación de postos de traballo da Consellería de Traballo e Benestar xustifícase por necesidades organizativas e funcionais da consellería.
En consecuencia, por proposta da Consellería de Traballo e Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 4 de setembro de 2014, adoptou o seguinte
Primeiro. Apróbase a modificación da relación de postos de traballo da Consellería Traballo e Benestar, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 4 de setembro de 2014, relativo á aprobación da modificación da relación de postos de traballo da Consellería de Traballo e Benestar, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 5 de setembro de 2014
RESOLUCIÓN do 21 de agosto de 2014, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 05/09/2014

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servicios Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na Comunidade Autónoma, a homologación deses cursos e, no seu artigo 9, a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Biocontrol y Calidad Alimentaria, S.L.U., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Biocontrol y Calidad Alimentaria, S.L.U.
3. Data:
Os días 14, 16, 21, 23 e 28 de outubro de 2014.
4. Lugar de celebración:
Academia de Formación Newton. Rúa Maciñeira, nº 32, baixo, pol. ind. Sete Pontes. 27800 Vilalba (Lugo).
5. Número de prazas:
30 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas de uso ambiental e na industria alimentaria, non clasificados como moi tóxicos, e ao persoal de establecementos.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo o modelo do anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Una vez finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente con que poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 21 de agosto de 2014
Curso para a capacitación de aplicadores/manipuladores de produtos biocidas
Nivel básico
RESOLUCIÓN do 3 de setembro de 2014, da Secretaría Xeral para o Deporte, pola que se dá publicidade dos convenios de colaboración subscritos por esta secretaría no segundo cuadrimestre do ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 11/09/2014

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia e para lle dar cumprimento a esa obriga,
Artigo único
Dar publicidade da relación de convenios de colaboración subscritos pola Secretaría Xeral para o Deporte durante o segundo cuadrimestre do ano 2014, que se incorpora como anexo a esta resolución.
Santiago de Compostela, 3 de setembro de 2014
RESOLUCIÓN do 2 de setembro de 2014, da Dirección Xeral de Xustiza, pola que se aproba a listaxe provisional de admitidos e excluídos da bolsa de traballo de xestión procesual e administrativa, tramitación procesual e administrativa e auxilio xudicial convocada pola Resolución do 15 de xaneiro de 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 11/09/2014

En cumprimento do disposto no artigo 12 da Orde do 28 de novembro de 2013 sobre selección e nomeamento de interinos para cubrir postos de funcionarios dos corpos xerais ao servizo da Administración de xustiza en Galicia, así como no punto décimo primeiro da Resolución do 15 de xaneiro de 2014 pola que se convocan bolsas de traballo de persoal interino dos corpos xerais ao servizo da Administración de xustiza en Galicia, e unha vez vistas as solicitudes recibidas e baremados os méritos acreditados polos aspirantes,
1. Aprobar as listaxes provisionais de aspirantes admitidos e excluídos das bolsas de traballo de xestión procesual e administrativa, tramitación procesual e administrativa e auxilio xudicial, así como a súa baremación provisional, e acordar a súa publicación nos taboleiros oficiais da Dirección Xeral de Xustiza, das audiencias provinciais, dos xulgados decanos das capitais de provincia e das cidades de Vigo, Ferrol e Santiago de Compostela, así como no sitio web da Vicepresidencia e Consellería de Presidencia, Administracións Públicas e Xustiza e mais na intranet de Xustiza.
2. Os interesados terán dez días hábiles desde a publicación no Diario Oficial de Galicia do presente anuncio de exposición das listas provisorias para reclamar sobre calquera dos datos contidos na lista ante o órgano que realizou a convocatoria.
Santiago de Compostela, 2 de setembro de 2014
DECRETO 106/2014, do 11 de setembro, polo que se dispón o cesamento de Gonzalo José Ordóñez Puime como director xeral de Relacións Institucionais e Parlamentarias.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 12/09/2014

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, presentada, o pasado 8 de setembro, renuncia expresa do titular do posto de director xeral de Relacións Institucionais e Parlamentarias, con motivo de pasar a desempeñar o cargo de deputado no Congreso dos Deputados, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día once de setembro de dous mil catorce,
Que cese, por pase a outro destino, Gonzalo José Ordóñez Puime, como director xeral de Relacións Institucionais e Parlamentarias, agradecéndolle os servizos prestados.
O cesamento terá efectos do día 8 de setembro de 2014.
Santiago de Compostela, once de setembro de dous mil catorce
REAL DECRETO 948/2014, do 7 de novembro, polo que se nomea presidente da Audiencia Provincial de Ourense a Antonio Piña Alonso.
Consello Xeral do Poder Xudicial — II. Autoridades e persoal — 05/12/2014

Por proposta do Pleno do Consello Xeral do Poder Xudicial, adoptada na súa reunión do 30 de outubro de 2014, de conformidade co establecido nos artigos 599.1.4ª e 337 da Lei orgánica 6/1985, do 1 de xullo, do poder xudicial,
Nomeo presidente da Audiencia Provincial de Ourense a Antonio Piña Alonso, maxistrado, titular do Xulgado de Instrución número 2 de Ourense, en provisión da vacante producida por renuncia do anteriormente nomeado.
Dado en Madrid o 7 de novembro de 2014
CORRECCIÓN de erros. Resolución do 8 de agosto de 2014 pola que se actualizan os prezos públicos determinados no Decreto 143/2013, do 12 de setembro, polo que se fixan os prezos públicos polos servizos de residencia e comedor prestados nos centros de formación das familias Marítimo-Pesqueira e Agroforestal, así como os prezos de matrícula na Aula de Seguridade e Salvamento, dependentes desta consellería.
Consellería do Medio Rural e do Mar — III. Outras disposicións — 12/09/2014

Advertidos erros na referida resolución, publicada no DOG núm. 156, do 19 de agosto de 2014, cómpre facer as seguintes correccións:
– Na páxina 35781, punto 1 do artigo primeiro, onde di:
«1. Catálogo de prezos públicos en residencias.
debe dicir:
«1. Catálogo de prezos públicos en residencias.
– Na páxina 35781, punto 2 do artigo primeiro, onde di:
«2. Catálogo de prezos públicos de matrícula en cursos na Aula de Seguridade e Salvamento de Ferrol.
debe dicir:
«2. Catálogo de prezos públicos de matrícula en cursos na Aula de Seguridade e Salvamento de Ferrol.
DECRETO 141/2014, do 30 de outubro, polo que se dispón o nomeamento de Otilia Mourelo Barreiro como membro do Consello Escolar de Galicia.
Consellería de Cultura, Educación e Ordenación Universitaria — II. Autoridades e persoal — 13/11/2014

De acordo co establecido na disposición adicional décimo terceira da Lei 16/2010, do 17 de decembro, de organización e funcionamento da Administración xeral e do sector autonómico de Galicia, e de conformidade co disposto nos artigos 5 e 6 da Lei 3/1986, do 18 de decembro, de consellos escolares de Galicia; nos artigos 9 e 10 do Decreto 44/1988, do 11 de febreiro, polo que se desenvolve a dita lei; no artigo 16.1.c) do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo á designación formalizada pola Central Sindical Independente e de Funcionarios (CSI-F), por proposta do conselleiro de Cultura, Educación e Ordenación Universitaria e logo de deliberación do Consello da Xunta de Galicia, na súa reunión do trinta de outubro de dous mil catorce,
Artigo 1
Noméase membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación das centrais sindicais, proposto pola Central Sindical Independente e de Funcionarios (CSI-F), a Otilia Mourelo Barreiro.
Artigo 2
O mandato do novo membro será por catro anos.
Disposición derradeira
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, trinta de outubro de dous mil catorce
DECRETO 143/2014, do 13 de novembro, polo que se dispón que cese Santiago Villanueva Álvarez como director xeral de Emerxencias e Interior.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 14/11/2014

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día trece de novembro de dous mil catorce,
Que cese, por pase a outro destino, Santiago Villanueva Álvarez, como director xeral de Emerxencias e Interior, agradecéndolle os servizos prestados.
Santiago de Compostela, trece de novembro de dous mil catorce
DECRETO 144/2014, do 13 de novembro, polo que se nomea director xeral de Emerxencias e Interior a Luis Menor Pérez.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 14/11/2014

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día trece de novembro de dous mil catorce,
Nomeo director xeral de Emerxencias e Interior a Luis Menor Pérez.
Santiago de Compostela, trece de novembro de dous mil catorce
ORDE do 12 de novembro de 2014 pola que se fai pública a ampliación da dotación orzamentaria para a concesión das axudas establecidas na Orde do 21 de maio de 2014 pola que se establecen as bases reguladoras do programa de incentivos á contratación das persoas traballadoras, cofinanciado polo Fondo Social Europeo, e se procede á súa convocatoria para o ano 2014.
Consellería de Traballo e Benestar — III. Outras disposicións — 17/11/2014

A orde pola que se fai pública a ampliación da dotación orzamentaria para a concesión das axudas establecidas na Orde do 21 de maio de 2014 pola que se establecen as bases reguladoras do programa de incentivos á contratación das persoas traballadoras, cofinanciado polo Fondo Social Europeo, e se procede á súa convocatoria para o ano 2014 (
Diario Oficial de Galicia
número 105, do 4 de xuño), establece na súa disposición adicional terceira, na cal se recollen os créditos que financian a orde, que estes importes poderán ser obxecto de modificación como consecuencia da asignación ou da redistribución de fondos para o financiamento dos programas de fomento de emprego, coas limitacións que establezan as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, como consecuencia dos remanentes doutras convocatorias financiadas con cargo a créditos incluídos no mesmo programa e servizo, cómpre ampliar o importe dos créditos destinados ás axudas que poderán ser concedidas ao abeiro da orde que se cita nesta disposición, coa finalidade de facer chegar estas ao maior número de beneficiarios posible.
Por todo o exposto e en uso das facultades que me foron conferidas,
Artigo 1
Amplíase o importe total das axudas que se van conceder ao abeiro da Orde do 21 de maio de 2014 pola que se establecen as bases reguladoras do programa de incentivos á contratación das persoas traballadoras, cofinanciado polo Fondo Social Europeo, e se procede á súa convocatoria para o ano 2014 (
Diario Oficial de Galicia
número 105, do 4 de xuño) na contía de 825.000 euros na aplicación orzamentaria 11.02.322C.472.3, código de proxecto 2014 00519, e 1.800.000 euros na aplicación orzamentaria 11.02.322C.472.1, código de proxecto 2014 00518, que figuran dotadas nos orzamentos xerais da Comunidade Autónoma de Galicia para o ano 2014.
Artigo 2
Estas modificacións non afectan o prazo establecido na referida orde para a presentación de solicitudes.
Disposición derradeira única
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 12 de novembro de 2014
ORDE do 10 de novembro de 2014 pola que se dispón a renovación de varios vogais no Consello de Administración da Autoridade Portuaria de Vigo.
Consellería do Medio Rural e do Mar — II. Autoridades e persoal — 18/11/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Renovar o mandato dos seguintes vogais no Consello de Administración da Autoridade Portuaria de Vigo:
– En representación da Administración xeral do Estado:
Juan José Vázquez Seijas.
– En representación do Concello de Vigo:
Abel Caballero Álvarez.
– En representación da Cámara de Comercio, Industria e Navegación:
José García Costas.
– En representación das organizacións empresariais:
José Manuel Fernández Alvariño.
– En representación do sector pesqueiro:
Francisco Javier Touza Touza.
– En representación da Comunidade Autónoma de Galicia:
José Ramón Lete Lasa.
Juan Carlos Maneiro Cadillo.
Santiago de Compostela, 10 de novembro de 2014
ORDE do 10 de novembro de 2014 pola que se dispón o nomeamento dun vogal no Consello de Administración da Autoridade Portuaria de Vigo.
Consellería do Medio Rural e do Mar — II. Autoridades e persoal — 18/11/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Yann Claude Martin como vogal no Consello de Administración da Autoridade Portuaria de Vigo, en representación da Comunidade Autónoma de Galicia.
Santiago de Compostela, 10 de novembro de 2014
ORDE do 10 de novembro de 2014 pola que se dispón o cesamento dun vogal do Consello de Administración da Autoridade Portuaria de Vigo.
Consellería do Medio Rural e do Mar — II. Autoridades e persoal — 18/11/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Juan Antonio Muñoz Codina como vogal no Consello de Administración da Autoridade Portuaria de Vigo, en representación da Comunidade Autónoma de Galicia, agradecéndolle os servizos prestados.
Santiago de Compostela, 10 de novembro de 2014
RESOLUCIÓN do 11 de novembro de 2014 pola que se convoca un curso monográfico sobre ética pública e medios para previr a corrupción.
Escola Galega de Administración Pública — III. Outras disposicións — 18/11/2014

Dentro do plan de actividades da Escola Galega de Administración Pública para o ano 2014 e, de acordo coas funcións atribuídas pola Lei 4/1987, do 27 de maio, de creación da Escola, e pola Lei 10/1989, do 10 de xullo, de modificación da anterior, convócase, en colaboración coa Fundación Santiago Rey Fernández-Latorre, un curso monográfico sobre ética pública e medios para previr a corrupción conforme as seguintes bases:
1. Obxectivos.
Este curso ten como obxectivos, entre outros, analizar os criterios e principios básicos que regulan a ética pública e a súa relación coa transparencia, así como estudar as ferramentas normativas políticas e sociais que faciliten a promoción da ética e a loita contra a corrupción.
2. Contidos.
Serán tratados, entre outros, os seguintes temas:
– A importancia e prioridade das medidas preventivas na loita contra a corrupción.
– Delitos de malversación e de fraudes á Administración.
– Delitos sobre a ordenación do territorio e o urbanismo.
– Os compoñentes éticos, políticos e xurídicos dunha sociedade limpa.
– A dialéctica entre sistema e baleiro en tempos de crise.
– Delitos de prevaricación e de negociacións e actividades prohibidas aos funcionarios públicos.
– Reflexións sobre a eficacia da actuación xudicial contra a corrupción.
– Delitos de suborno e tráfico de influencias.
– Comportamentos corruptos: da tolerancia á prevención.
3. Destinatarios.
Persoal ao servizo da Administración galega e dos entes instrumentais da Comunidade Autónoma, xuristas, profesionais, universitarios e interesados en xeral.
4. Desenvolvemento.
Lugar: Escola Galega de Administración Pública (EGAP).
Datas e horario: 27 e 28 de novembro, mañá e tarde.
Duración: 15 horas lectivas.
5. Número de prazas.
O número de prazas estará limitado pola capacidade do local.
6. Solicitudes.
As persoas interesadas deberán formalizar a súa inscrición a través da área de matrícula da web da EGAP: https://egap.xunta.es/matricula/
As persoas solicitantes poderán obter calquera outra información, das 8.30 ás 14.30 horas, chamando aos seguintes números: 981 54 62 41/981 54 62 39.
7. Prazo.
O prazo de inscrición estará aberto desde as 8.00 horas do día seguinte ao da publicación desta convocatoria ata as 11.00 horas do mércores 26 de novembro de 2014.
8. Modificacións.
A EGAP reserva para si a facultade de interpretar e de resolver as incidencias que poidan xurdir no desenvolvemento deste curso, así como a facultade de cancelalo se o número de solicitudes non xustificase a súa realización.
9. Certificado de asistencia.
Ao final do curso entregaráselles un certificado de asistencia a aquelas persoas inscritas que participasen asiduamente e sempre que a súa asistencia sexa igual ou superior ao 90 % das horas lectivas programadas. Neste documento aparecerán, de forma expresa, o contido, a carga lectiva, a data, o lugar de realización e o selo oficial da institución.
Santiago de Compostela, 11 de novembro de 2014
RESOLUCIÓN do 10 de novembro de 2014 pola que se dá publicidade ao acordo do Consello de Dirección do Instituto Galego de Promoción Económica (Igape) de delegación de facultades.
Instituto Galego de Promoción Económica — III. Outras disposicións — 13/11/2014

Tendo en conta a vacante producida na Dirección da Area de Financiamento do Igape e en tanto persista esta situación no dito cargo, co fin de evitar a paralización das actividades do Instituto, e de conformidade coas facultades que teño conferidas,
Único. Publicar a seguinte delegación de facultades acordada polo Consello de Dirección do Igape na súa xuntanza do 6 de novembro de 2014:
1. Delegar, con efectos desde o 6 de novembro de 2014, na secretaría xeral do Igape as seguintes facultades:
– A formulación da retención de crédito e a execución das fases contables, A, D, O, K respecto aos créditos asignados á Area de Financiamento.
– A instrución dos procedementos administrativos asignados á Area de Financiamento nas bases reguladoras das axudas, subvencións e outros procedementos, elevando proposta aos órganos competentes para a resolución e resolvendo o arquivamento dos expedientes, así como o recoñecemento das desistencias e a renuncia de dereitos nos casos previstos pola lexislación vixente.
– Elevar ao Consello de Dirección do Igape as propostas de adopción dos acordos que legalmente procedan, no ámbito das funcións e competencias da Área de Financiamento.
2. Nos casos de ausencia da secretaria xeral, o director xeral poderá habilitar expresamente calquera dos directores de área para que a substitúan nas súas facultades.
3. A delegación de facultades extinguirase co nomeamento da persoa que exerza as funcións da dirección da Área de Financiamento.
Santiago de Compostela, 10 de novembro de 2014
RESOLUCIÓN do 23 de outubro de 2014 pola que se publica a modificación do plan de estudos de Máster Universitario en Investigación Biomédica.
Universidade de Santiago de Compostela — III. Outras disposicións — 13/11/2014

De conformidade co disposto no artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudos xa verificados, e unha vez recibida a comunicación da Axencia para a Calidade do Sistema Universitario de Galicia (ACSUG) aceptando as modificacións presentadas do plan de estudos correspondente ás ensinanzas do Máster Universitario en Investigación Biomédica, título oficial establecido por Acordo do Consello de Ministros de 12 de novembro de 2010, publicado mediante Resolución do secretario de Estado de Universidades do 22 de novembro de 2010 no Boletín Oficial del Estado do 16 de decembro de 2010,
Este reitorado resolve:
Ordenar a publicación da modificación do plan de estudos do Máster Universitario en Investigación Biomédica pola Universidade de Santiago de Compostela, nos termos que se recollen no anexo á presente resolución, que modifica o plan de estudos publicado mediante Resolución reitoral do 14 de febreiro de 2011 da Universidade de Santiago de Compostela, no Boletín Oficial del Estado do 28 de febreiro de 2011 e no Diario Oficial de Galicia do 3 de marzo de 2011.
Producirá efectos a partir do curso académico 2011/12.
Santiago de Compostela, 23 de outubro de 2014
Rama de coñecemento: Ciencias da Saúde.
Universidades participantes: Universidade de Santiago de Compostela.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
ORDE do 5 de novembro de 2014 pola que se amplía o prazo de presentación da documentación xustificativa establecido na Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a rehabilitación con granito das fachadas de edificacións de vivenda existentes, e se procede á súa convocatoria para o ano 2014 (código de procedemento IN316A)
Consellería de Economía e Industria — III. Outras disposicións — 13/11/2014

O día 27 de xuño de 2014 publicouse no
Diario Oficial de Galicia
a Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a rehabilitación con granito das fachadas de edificacións de vivenda existentes e se procede á súa convocatoria para o ano 2014 (código de procedemento IN316A).
No artigo 16 das bases reguladoras da antedita orde establécese que para cobrar a subvención concedida o beneficiario deberá presentar a documentación xustificativa, para o cal ten de prazo máximo ata o 14 de novembro de 2014 (inclusive). O elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes. Co fin de garantir a maior eficacia posible das referidas subvencións e dado que non se causa prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único.
Amplíase ata o 5 de decembro de 2014 (inclusive) o prazo para a execución e xustificación dos investimentos que foron obxecto de subvención ao abeiro da citada Orde do 6 de xuño de 2014, de rehabilitación con granito das fachadas na Comunidade Autónoma de Galicia.
A documentación xustificativa presentarase ante o Rexistro Xeral da Xunta de Galicia, Edificio Administrativo San Caetano, 15781 Santiago de Compostela, ou por calquera dos medios previstos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Cando non se presente a documentación directamente no Rexistro Xeral da Xunta de Galicia, deberase comunicar a presentación mediante fax, número 981 54 55 15, á Consellería de Economía e Industria dentro do prazo fixado no presente anuncio, indicando o código de solicitude e entrada no rexistro. Así mesmo, e para os efectos de axilizar a tramitación administrativa, neste caso poderase remitir a documentación presentada ao enderezo electrónico cei.dxiem.axudasminas@xunta.es.
Santiago de Compostela, 5 de novembro de 2014
RESOLUCIÓN do 5 de novembro de 2014 pola que se dá publicidade ás axudas concedidas ao abeiro da Resolución do 4 de marzo de 2014 pola que se establecen as bases reguladoras para a concesión, en réxime de concorrencia competitiva, das subvencións a axencias de viaxe para o desenvolvemento das actividades de promoción e comercialización turística do destino Galicia, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013, TP 5.57.2, e se procede á súa convocatoria para o ano 2014.
Axencia Turismo de Galicia — III. Outras disposicións — 13/11/2014

En cumprimento do disposto no artigo 15.1 da Lei 9/1997, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 20 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.770.0, crédito orzamentario 125.000 €, que figuran no anexo desta resolución, concedidas ao abeiro da Resolución do 4 de marzo de 2014 pola que se establecen as bases reguladoras para a concesión, en réxime de concorrencia competitiva, das subvencións a axencias de viaxe para o desenvolvemento das actividades de promoción e comercialización turística do destino Galicia, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013, TP 5.57.2, e se procede á súa convocatoria para o ano 2014.
Santiago de Compostela, 5 de novembro de 2014
ORDE do 5 de novembro de 2014 pola que se amplía o prazo de presentación da documentación xustificativa establecido na Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria para o ano 2014 (código de procedemento IN314A).
Consellería de Economía e Industria — III. Outras disposicións — 13/11/2014

O día 27 de xuño de 2014 publicouse no Diario Oficial de Galicia a Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa e se procede á súa convocatoria para o ano 2014 (código de procedemento IN314A).
No artigo 15 das bases reguladoras da antedita orde establécese que para cobrar a subvención concedida o beneficiario deberá presentar a documentación xustificativa, para o cal ten de prazo máximo ata o 14 de novembro de 2014 (inclusive). O elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes. Co fin de garantir a maior eficacia posible das referidas subvencións e dado que non se causa prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único
Amplíase ata o 19 de decembro de 2014 (inclusive) o prazo para a execución e xustificación dos investimentos que foron obxecto de subvención ao abeiro da citada Orde do 6 de xuño de 2014 de renovación de cubertas con lousa na Comunidade Autónoma de Galicia.
A documentación xustificativa presentarase ante o Rexistro Xeral da Xunta de Galicia, Edificio Administrativo San Caetano, 15781 Santiago de Compostela, ou por calquera dos medios previstos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Cando non se achegue a documentación directamente no Rexistro Xeral da Xunta de Galicia, deberase comunicar a presentación mediante fax, número 981 54 55 15, á Consellería de Economía e Industria dentro do prazo fixado no presente anuncio, indicando o código de solicitude e entrada no rexistro. Así mesmo, e para os efectos de axilizar a tramitación administrativa, neste caso poderase remitir a documentación presentada ao enderezo electrónico cei.dxiem.axudasminas@xunta.es.
Santiago de Compostela, 5 de novembro de 2014
ORDE do 5 de novembro de 2014 pola que se amplía o prazo de presentación da documentación xustificativa establecido na Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica, e se procede á súa convocatoria para o ano 2014 (código de procedemento IN423B).
Consellería de Economía e Industria — III. Outras disposicións — 13/11/2014

O día 27 de xuño de 2014 publicouse no Diario Oficial de Galicia a Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica, e se procede á súa convocatoria para o ano 2014 (código de procedemento IN423B).
No artigo 15 das bases reguladoras da antedita orde establécese que para cobrar a subvención concedida o beneficiario deberá presentar a documentación xustificativa, para o cal terá de prazo máximo ata o 14 de novembro de 2014 (inclusive). O elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes. Co fin de garantir a maior eficacia posible das referidas subvencións e dado que non se causa prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único
Amplíase ata o 5 de decembro de 2014 (inclusive) o prazo para a execución e xustificación dos investimentos que foron obxecto de subvención ao abeiro da citada Orde do 6 de xuño de 2014, de renovación de cubertas con tella cerámica na Comunidade Autónoma de Galicia.
A documentación xustificativa presentarase ante o Rexistro Xeral da Xunta de Galicia, Edificio Administrativo San Caetano, 15781 Santiago de Compostela, ou por calquera dos medios previstos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Cando non se presente a documentación directamente no Rexistro Xeral da Xunta de Galicia, deberase comunicar a presentación mediante fax, número 981 54 55 15, á Consellería de Economía e Industria dentro do prazo fixado no presente anuncio, indicando o código de solicitude e entrada no rexistro. Así mesmo, e para os efectos de axilizar a tramitación administrativa, neste caso poderase remitir a documentación presentada ao enderezo electrónico cei.dxiem.axudasminas@xunta.es.
Santiago de Compostela, 5 de novembro de 2014
DECRETO 142/2014, do 30 de outubro, polo que se aproba o cambio de titularidade do treito da estrada autonómica OU-540 Ourense-fronteira de Portugal (A Magdalena), situado entre os puntos quilométricos
Consellería de Medio Ambiente, Territorio e Infraestruturas — III. Outras disposicións — 13/11/2014

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellaría competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Bande solicita á Consellería de Medio Ambiente, Territorio e Infraestruturas o cambio de titularidade do tramo da estrada OU-540, situado entre os puntos quilométricos 39+560 ao 41+240, co obxecto de destinar estes bens públicos a fins de interese social.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade do tramo da estrada autonómica OU-540 Ourense-Fronteira de Portugal (A Magdalena), situado entre os puntos quilométricos 39+560 ao 41+240 a prol do Concello de Bande.
De conformidade co anteriormente exposto, por proposta da conselleira de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día trinta de outubro de dous mil catorce,
Artigo 1
Apróbase o cambio de titularidade a prol do Concello de Bande do tramo da estrada autonómica OU-540 Ourense-fronteira de Portugal (A Magdalena), situado entre os puntos quilométricos 39+560 ao 41+240.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Bande deberá modificar o seu catálogo de estradas para incluír o cambio de titularidade a que se refire o presente decreto.
Así mesmo, deberá levar a cabo as actuacións necesarias ante os organismos oficiais correspondentes para regularizar a titularidade do terreo adxacente obxecto de cesión.
Artigo 3
A entrega dos bens formalizarase, no prazo dos dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Artigo 4
Corresponderanlle ao Concello de Bande, a partir da formalización da entrega, todas as actividades de xestión, mantemento, conservación e explotación dos terreos sobrantes, así como o exercicio das funcións de disciplina viaria e calquera outra que puidese corresponderlle como nova Administración titular dos terreos.
Disposición derradeira
O presente decreto producirá efectos desde o día seguinte á súa publicación no Diario Oficial de Galicia.
Santiago de Compostela, trinta de outubro de dous mil catorce
RESOLUCIÓN do 5 de novembro de 2014 pola que se aproban e se fan públicas as relacións definitivas de admitidos e excluídos das probas para a obtención da habilitación do persoal de acceso a espectáculos públicos e actividades recreativas, así como a composición do tribunal cualificador, e a data, a hora e o lugar de realización das probas.
Academia Galega de Seguridade Pública — III. Outras disposicións — 13/11/2014

En virtude da Resolución do 9 de outubro de 2014, da Dirección Xeral da Academia Galega de Seguridade Pública, publicada no Diario Oficial de Galicia núm.198, do xoves 16 de outubro, apróbanse e fanse públicas as relacións provisionais de admitidos e excluídos das probas para a obtención da habilitación do persoal de acceso a espectáculos públicos e actividades recreativas.
Unha vez transcorrido o prazo establecido para a presentación de emendas sobre as ditas relacións de admitidos e excluídos, esta dirección xeral
Aprobar as listaxes definitivas de admitidos e excluídos das probas para a obtención da habilitación do persoal de acceso a espectáculos públicos e actividades recreativas.
A listaxe definitiva de aspirantes excluídos figura publicada como anexo a esta resolución.
A listaxe definitiva de aspirantes admitidos poderá consultarse a través da páxina web oficial da Academia Galega de Seguridade Pública (http://agasp.xunta.es) e nelas farase constar, así mesmo, se está exento ou non da proba de coñecemento do idioma galego.
Composición do tribunal cualificador.
1. O tribunal cualificador das probas correspondentes a esta convocatoria está formado polos seguintes membros titulares e suplentes:
– Tribunal titular:
Presidenta: Mónica Mª Castro Pérez.
Secretaria: Montserrat Carracedo Goldar.
Vogais:
Jesús Lata Buceta.
Pedro Luis Sánchez Castro.
José González Cores.
– Tribunal suplente:
Presidente: Ramón Freire Priegue.
Secretaria: María Remedios Ferreiro Puente.
Vogais:
Guillermina Núñez Rodríguez.
José Gil Bernabé Sánchez.
José Antonio Fernández López.
2. A súa actuación e funcionamento rexeranse polo disposto para os órganos colexiados na Lei 30/1992, do 26 de novembro, de réxime xurídico das administracións públicas e do procedemento administrativo común.
Desenvolvemento das probas:
Convócanse os aspirantes que figuran na listaxe de admitidos para a realización das probas, que terán lugar o vindeiro día 26 de novembro de 2014 na sede da Academia Galega de Seguridade Pública, sita na avenida da Cultura, s/n, A Estrada.
Proba de coñecementos:
Ás 9.30 horas.
Proba psicolóxica:
Ás 11.30 horas.
Os aspirantes deberán ir provistos de DNI ou documento acreditativo da súa identidade, a xuízo do tribunal, así como de bolígrafo de cor azul.
A Estrada, 5 de novembro de 2014